KH/mk 16.5.2016 MAANK:64/2016

kirjaamo.ym@ymparisto.fi

**Lausunto luonnoksesta hallituksen esitykseksi laiksi ympäristövaikutusten arviointimenettelystä ja laeiksi eräiden siihen liittyvien lakien muuttamisesta**

 Varsinais-Suomen liiton maakuntahallitus on kokouksessaan 16.5.2016 § 78 yksimielisesti päättänyt antaa seuraavan lausunnon:

 Varsinais-Suomen liitto pitää ehdotukseen valittua vaihtoehtoa A parempana. Tällöin voidaan varmistaa sekä kaavoituksen että YVA-prosessin asiantuntijuus. Useimmilla kaavoituksesta vastaavilla organisaatioilla ei ole riittävää osaamista tai resursseja YVA:n toteuttamiseen, joten ei ole mielekästä eikä tehokasta siirtää YVA:n toteuttamistyötä kaavoituksen tehtäväksi. Lisäksi osa YVA-hankkeista ovat luonteeltaan sellaisia, että niiden kaavoitusta ei voida hoitaa yhdessä kaavoitusprosessissa. Esimerkiksi pitkät johto- ja putkilinjat vaativat useiden eri kaavoitusprosessien läpiviemistä kunta- ja maakuntarajoista johtuen. Tämä saattaisi vaikeuttaa huomattavasti kaavoittajavetoista YVA-prosessia.

 Varsinais-Suomen liitto tärkeänä selvitystöiden mahdollisimman tehokasta, yhteistä ja oikea-aikaista hyödyntämistä molemmissa suunnitteluprosesseissa (YVA/kaavoitus). Lakiin kirjattava ennakkoneuvottelumenettelyn tulee varmistamaan ja vahvistamaan entistä tiiviimmän yhteistyön näiden kahden erillisen hallinnollisen prosessin välillä.

 Varsinais-Suomen liitto

 Kari Häkämies Markku Roto

 maakuntajohtaja hallintojohtaja,

 maakuntahallituksen sihteeri

Tiedoksi Varsinais-Suomen ELY-keskus, ympäristö ja luonnonvarat -vastuualue